‘હોલી હૈ ભાઈ હોલી હૈ, બુરા ન માનો હોલી હૈ.’ આવા અવાજો સાથે સુંદરપુરની શાળામાં હોળી-ધુળેટીની તૈયારી શરૂ થઈ. રાજુ તથા બધા જ મિત્રો ખૂબ જ ખુશ હતા. તેમાં પાછો રાજુ તો બધાથી વધારે ખુશ હતો. બધા મિત્રો હોળીના આગલા દિવસે રંગો, ગુલાલ અને પિચકારી લઈને આવી ગયા હતા. હવે તો શાળામાં પણ બે દિવસની રજા પડી ગઈ હતી, એટલે બધાને ભારે ઉત્સાહ અને જલસો પડી ગયો હતો. બધા આ તહેવારનો આનંદ સારી રીતે ઉઠાવી રહ્યા હતા.